આપણે એવી કેટલીય સેલિબ્રિટી વિશે સાંભળ્યું છે જેઓ પોતાની સ્કૂલ કે કોલેજ લાઇફમાં ઠોઠ વિદ્યાર્થી હતા અને પરીક્ષામાં નાપાસ થયા હતા. એવા મહાનુભવોની જીવનકથાનો પણ ગૌરવભેર ઉલ્લેખ કરવામાં આવે છે જેઓ ભણતરમાં સદા ફર્સ્ટક્લાસ રહ્યા હોય. પરંતુ, સદા સેકન્ડ ક્લાસ લાવનારાઓની સાફલ્યગાથાની કોઇ ચર્ચા કરતું નથી. મહેનત કરીને કે જન્મજાત પ્રતિભાના જોરે ફર્સ્ટક્લાસ લાવવો સહેલો છે, સાવ નિશ્ચિંત થઇને નાપાસ થવું પણ સહેલું છે. પરંતુ, સેકન્ડ ક્લાસ લાવવાનું ધ્યેય સાકાર કરવામાં ખાસ જહેમત ઉઠાવવી પડે છે.